ક્યુરેટર યોગેશ દવે સાથે વાત કરતાં તેમણે પણ સ્ટાફ ઓછો હોવાની વાત કબૂલતાં જણાવ્યું હતું કે, “રાજ્યના સૌપ્રથમ એવા આ મ્યુઝિયમના વિકાસ માટે થાય તેટલા પ્રયત્નો કરીએ છીએ. આ મ્યુઝિયમમાં મહદ્ અંશે સ્થાનિક કલા-કારીગરીના નમૂના પ્રદર્શિત કરાયા હોવાથી બહારથી આવનારા પ્રવાસીઓમાં તે જોવાનું ભારે આકર્ષણ રહે છે. કચ્છની ભરપૂર વિગતો આ મ્યુઝિયમ પૂરી પાડતું હોવાથી તે જિલ્લાના ગાઇડ જેવું કામ કરે છે. સ્ટાફ ઓછો હોવા છતાં લોકો મહત્તમ વસ્તુઓ જોઇ શકે તેવા અમારા પ્રયત્નો છે. મૂળ મ્યુઝિયમ ઉપરાંત ઓલ્ફ્રેડ હાઇસ્કૂલના બિલ્ડિંગની જગ્યામાં પણ અમે નવી ગેલેરીઓ તૈયાર કરી છે. જે ટૂંક સમયમાં લોકો માટે ખુલ્લી મૂકવાનો અમારો પ્રયાસ છે.”